hotchpotch/miracl-hf-unified huggingface dataset:
Sridevi
Sridevi Kapoor (oik. Shree Amma Yanger Ayappan, 13. elokuuta 1963 Sivakasi, Tamil Nadu, Intia – 24. helmikuuta 2018 Dubai, Yhdistyneet arabiemiirikunnat), yleensä vain Sridevi, oli intialainen näyttelijä. Hän esiintyi lukuisissa tamilin-, telugun-, hindin-, malajalamin- ja kannadankielisissä elokuvissa. Srideviä pidettiin Bollywoodin ”ensimmäisenä naissupertähtenä”. Hänestä tuli yksi 1980- ja 1990-luvun menestyneimmistä intialaisista näyttelijättäristä.
Sridevi aloitti näyttelemisen neljävuotiaana tamilinkielisessä hengellisessä elokuvassa "Kandhan Karunai" vuonna 1967, ja jatkoi lapsinäyttelijänä eteläintialaisissa elokuvissa. Hän teki hindidebyyttinsä lapsinäyttelijänä elokuvassa "Rani Mera Naam" vuonna 1972. Sridevistä tuli yksi tamilin- ja telugunkielisen elokuvateollisuuden johtavista naisnäyttelijöistä päärooleilla elokuvissa "16 Vayathinile" (1977), "Sigappu Rojakkal" (1978), "Varumayin Niram Sivappu" (1980), "Meendum Kokila" (1981), "Premabhishekam" (1981), "Moondram Pirai" (1982), "Aakhari Poratam" (1988), "Jagadeka Veerudu Atiloka Sundari" (1990) ja "Kshana Kshanam" (1991).
Sridevin ensimmäinen päärooli hindinkielisessä elokuvateollisuudessa oli draamassa "Solva Sawan" vuonna 1979. Hän sai laajempaa huomiota draamakomedialla "Himmatwala" vuonna 1983. Hän näytteli useissa kaupallisesti menestyneissä elokuvissa, kuten "Mawaali" (1983), "Tohfa" (1984), "Naya Kadam" (1984), "Maqsad" (1984), "Masterji" (1985), "Nazrana" (1987), "Mr. India" (1987), "Waqt Ki Awaz" (1988) ja "Chandni" (1989). Hän sai myös ylistystä roolisuorituksistaan elokuvissa "Sadma" (1983), "Nagina" (1986), "ChaalBaaz" (1989), "Lamhe" (1991), "Khuda Gawah" (1992), "Gumrah" (1993), "Laadla" (1994) ja "Judaai" (1997). Sridevi jätti elokuva-alan vuonna 1997 keskittyäkseen perheeseensä. Hän teki paluun menestyneessä draamakomediassa "English Vinglish" vuonna 2012. Seuraava ja viimeiseksi jäänyt elokuva oli trilleri "Mom" vuonna 2017. Sridevi sai ylistystä kriitikoilta roolisuorituksistaan molemmissa elokuvissa.
Intian valtio myönsi Srideville Padma Shri -palkinnon vuonna 2013.
Sridevin isä oli tamili ja äiti oli telugu, joten hän puhui molempia kieliä sujuvasti. Sridevi meni naimisiin elokuvatuottaja Boney Kapoorin kanssa 2. kesäkuuta 1996. Heillä on kaksi tytärtä, Janhvi ja Khushi.
Motion JPEG
Motion JPEG tai MJPEG on häviöllinen videonpakkausformaatti. Pakkaustapa on samankaltainen DV:n kanssa, eli jokainen kuva pakataan erikseen JPEG-pakkausta käyttäen, ja data pakataan DCT-muunnoksella maksimissaan suhteessa 1:20. MJPEG-pakkausta käyttäen videon asetuksia (kuten resoluutio, bittivirta, pakkauksen määrä, värinäytteistys jne.) on kuitenkin mahdollista muuttaa, siinä missä DV:n asetukset ovat kiinteät. Näin käyttäjä voi paremmin vaikuttaa lopullisen videon laatuun.
MJPEG-video voi olla joko lomiteltua tai progressiivista. Pakkausta on suositeltu käytettäväksi videokaappauksessa sekä editoinnissa vähäisen pakkauksensa ansiosta. Monet digitaalikamerat tai muut kannettavat videokuvauslaitteet käyttävät tätä pakkausta videokuvauksessa. Windows-ympäristössä MJPEG on useimmiten AVI-kääreessä, ja äänen pakkauksessa käytetään yleensä WAV-formaattia.
Huomaa, että tämä on eri formaatti kuin MPEG.
Oscar Gatto
Oscar Gatto (s. 1. tammikuuta 1985 Montebelluna) on italialainen maantiepyöräilijä. Hän aloitti ammattilaisuransa Gerolsteiner-joukkueessa 2007–2008, edusti ISD-Neri-tallia 2009–2010, Vini Fantinia 2011–2013, Cannondale Pro Cycling Team -joukkuetta 2014, Androni Giocattoli-Venezuelaa 2015, Tinkoffia 2016, Astana Teamia 2017–2018 ja vuodesta 2019 alkaen Bora-Hansgrohea.
Gatto voitti Italian ympäriajossa 2011 kahdeksannen etapin karattuaan Alberto Contadorin kanssa pääjoukolta kaksi kilometriä ennen maalia. Vuonna 2013 hän voitti Dwars door Vlaanderen -semiklassikon.
Lähteet: Cyclingbase Cycling Archives
Hankook
Hankook Tire () on eteläkorealainen rengasvalmistaja. Yritys perustettiin vuonna 1941 nimellä Chosun Tire Company ja sai vuonna 1968 uuden nimen Hankook Tire Manufacturing. Nimi Hankook tarkoittaa korean kielellä Koreaa.
Yritys on maailman seitsemänneksi suurin rengasvalmistaja. Se valmistaa myös alumiinivanteita, akkuja ja jarrulevyjä. Vuonna 2007 yrityksen liikevoitto oli 3,5 miljardia dollaria. Yrityksellä on tytäryhtiöitä Kiinassa, Unkarissa ja Indonesiassa. Yritys työllistää 21 000 ihmistä maailmanlaajuisesti. Se on toimittanut renkaita muun muassa Le Mans Series ja Super GT-sarjoihin ja vuodesta 2011 lähtien DTM-sarjaan. Yritys on yksi Melbourne Football Clubin pääsponsoreista.
Veljesapu-Perinneyhdistys
Veljesapu-Perinneyhdistys ry on Waffen-SS:ään värvättyjen suomalaisten vuonna 1955 perustama järjestö. Järjestö toimii yhä. Sen jäsenistöön kuuluu kymmenen SS-veteraania (2018). Kokonaisjäsenmäärästä 302 on veteraanien leskiä 12 ja muita jäseniä 280.
Lähde:
Antimonitrikloridi
Antimonitrikloridi eli antimoni(III)kloridi (SbCl) on antimonin ja kloorin muodostama epäorgaaninen yhdiste. Yhdistettä käytetään katalyyttinä, tekstiiliteollisuudessa ja analyyttisenä reagenssina. Yhdisteestä käytetään myös nimityksiä "antimonivoi" ja "triklooristibiini".
Antimonitrikloridi on väritöntä kidemäistä ainetta, joka on hygroskooppista. Se kylmäänkin veteen erittäin hyvin ja liukenevuus paranee lämpimässä vedessä. Yhdiste liukenee myös moniin orgaanisiin liuottimiin, kuten etanoliin, bentseeniin, asetoniin ja hiilitetrakloridiin. Vesiliuokset ovat pysyviä ainoastaan väkevinä ja laimeissa liuoksissa muodostuu veteen liukenematonta antimonioksikloridia. Hydrolyysissä voi muodostua muitakin antimonin kloridioksideja ja oksideja. Suuret vesimäärät hydrolysoivat antimonitrikloridin antimonitrioksidiksi.
Antimonitrikloridi on Lewis-happo. Se muodostaa komplekseja muun muassa kloridi-ionien, jolloin syntyy kloroantimonaatteja, orgaanisten emästen kuten amiinien, aromaattisten hiilivetyjen kanssa. Se voi myös toimia Lewis-emäksenä eräissä tapauksissa muun muassa nikkeli- ja rautakarbonyylien kanssa se muodostaa komplekseja.
Pienessä mittakaavassa antimonitrikloridia valmistetaan alkuaineistaan antimonista ja kloorikaasusta. Suuremmssa mittakaavassa käytetään antimonitrioksidin tai antimonitrisulfidin ja kloorin tai väkevän suolahapon välisellä reaktiolla.
Antimonitrikloridia käytetään muiden antimoniyhdisteiden valmistukseen, tekstiileissä palamista estävänä aineena ja nahan käsittelyssä. Antimonitrikloridi muodostaa värillisiä komplekseja, minkä vuoksi sitä käytetään muun muassa A-vitamiinin, kloraalin ja aromaattisten hiilivetyjen määrityksissä. Se toimii myös katalyyttinä polymerisointireaktioissa ja kloorauksissa ja nestemäistä antimonitrikloridia käytetään vedettömänä liuottimena. Antimonitrikloridista voidaan valmistaa myös erittäin puhdasta antimonia.
Jack Dangers
Jack Dangers (s. 11. tammikuuta 1965) on englantilainen muusikko ja Meat Beat Manifeston perustajajäsen. Nykyään hän elää San Franciscossa.
Anke Engelke
Anke Christina Engelke (avionimi Fischer; s. 21. joulukuuta 1965 Montreal, Kanada) on saksalainen koomikko, näyttelijä, viihdetaiteilija, muusikko, ääninäyttelijä ja radiojuontaja, joka toimi yhtenä kolmesta juontajasta Düsseldorfissa pidetyissä vuoden 2011 Eurovision laulukilpailuissa. Siellä hänen juontajatoverinsa olivat Stefan Raab ja Judith Rakers.
Pekka Lundmark
Pekka Lundmark (s. 19. joulukuuta 1963) on suomalainen yritysjohtaja. Hän on työskennellyt Fortumin toimitusjohtajana syyskuusta 2015 alkaen. Hän siirtyi tehtävään Konecranes Oyj:n toimitusjohtajan paikalta.
Lundmark valmistui isänsä tavoin diplomi-insinööriksi Teknillisestä korkeakoulusta pääaineinaan tietotekniikka ja kansainvälinen markkinointi. Hän aloitti uransa Yhdysvalloissa ohjelmistoalan myyntitehtävissä 1988–1990. Lundmark työskenteli Nokia Oyj:ssä eri johtotehtävissä 1990–2000. Hän toimi muun muassa Tanskan maayhtiön johtajana. Viimeiset kaksi Nokian vuottaan Lundmark työskenteli Piilaaksossa. Vuosina 2000–2002 Lundmark toimi Startupfactory Oy:n Managing Partnerina ja 2002–2004 Hackman Oyj:n toimitusjohtajana.
KCI Konecranesilla Lundmark toimi varatoimitusjohtajana 2004–2005 ennen siirtymistään toimitusjohtajaksi 2005.
Lundmark on toiminut Marimekon hallituksen puheenjohtajana, Teknologiateollisuus ry:n hallituksen puheenjohtajana sekä Elinkeinoelämän keskusliiton hallituksen varapuheenjohtajana.
Lundmarkia on luonnehdittu ”teknologiafriikiksi” ja johtajana avoimeksi ja innostavaksi, mutta myös vaativaksi. Hän pitää johtamisessa tärkeimpänä hyvien ihmisten löytämistä, motivoimista ja kouluttamista. Orgaanisaatioon ja asiakkaisiin tulee levittää intohimoa, jota kautta saadaan orgaanista kasvua. Hän kiertää tapaamassa työntekijöitä eri yksiköissä ja etsii koko ajan uutta tekniikkaa, joka auttaa kommunikoinnissa ja kokousten pidossa.
Lundmark on naimisissa ja hänellä on kolme lasta. Hän harrastaa juoksua, murtomaahiihtoa, sulkapalloa ja golfia sekä yleisurheilun seuratoimintaa.
Ruotsin joukkue jääkiekon maailmanmestaruuskilpailuissa 2011
Ruotsin jääkiekkomaajoukkue vuoden 2011 jääkiekon maailmanmestaruuskilpailuissa.
Einar Hämäläinen
Hämäläisen vanhemmat olivat ylikonduktööri Albin Hämäläinen ja Eriika Vilhelmiina Ekström. Hänen puolisonsa oli Martta Matilda Tuukkanen vuodesta 1921, heillä oli neljä lasta. Hämäläinen osallistui vapaussotaan vapaaehtoisena, hän valmistui kadettikoulusta 1924 ja kävi Sotakorkeakoulun valmistuen ye-upseeriksi 1936 sekä opiskeli Saksan sota-akatemiassa 1939 opintomatkallaan, jolloin hän myös teki tutkimusmatkan Puolaan. Sota-aikana hän toimi mm. pataljoonan komentajana, ye-upseerina ja armeijakunnan esikuntapäällikkönä. Sodan jälkeen Hämäläinen toimi Sotakorkeakoulun johtajan apulaisena vuoteen 1947 asti, JR 7:n komentajana 1947–1949 sekä 3. divisioonan esikuntapäällikkönä 1949–1952. 6. prikaatia hän komensi 1952–1953, minkä jälkeen hän toimi ainakin pääesikunnan huoltopäällikkönä.
Ylennykset: vänrikki 1918, luutnantti 1920, kapteeni 1925, majuri 1935, everstiluutnantti 1940, eversti 1943, kenraalimajuri 1953, kenraaliluutnantti 1956.
Loo Kum Zee
Loo Kum Zee (s. 2. joulukuuta 1974) on malesialainen entinen yleisurheilija, joka kilpaili korkeushypyssä.
Loo voitti Aasian-mestaruuskilpailuista neljä pronssimitalia, vuosina 1995, 1998, 2002 ja 2003. Hän osallistui Atlantan olympialaisiin 1996, joissa hän hyppäsi 215 senttimetriä ja karsiutui finaalista.
Loon ennätys on 224 senttiä, jonka hän hyppäsi Chiang Maissa 1995.
Cal O’Reilly
Cal O'Reilly (s. 30. syyskuuta 1986 Toronto, Ontario, Kanada) on kanadalainen jääkiekkoilija, joka teki kesällä 2015 kaksivuotisen sopimuksen Buffalo Sabresin kanssa.
O'Reillyn pikkuveli Ryan O'Reilly on myös jääkiekkoilija.
Captain Morgan
Captain Morgan on Diageon tuottama rommimerkki, jota on valmistettu vuodesta 1945 lähtien. Se on nimetty 1600-luvulla eläneen kaapparikapteeni Henry Morganin mukaan.
Vuonna 1944 alkoholialan yritys Seagram alkoi tuottaa rommia nimellä Captain Morgan Rum Company, ja sen toimitusjohtaja Samuel Bronfman osti Long Pondin panimon Jamaikan hallitukselta. Panimon asiakkaina olivat kingstonilaiset apteekkarit, Levyn veljekset, jotka lisäsivät raakarommiin omia mausteita ja yrttejään, ja pullottivat sitä edelleen. Bronfman piti juomasta ja osti oikeudet siihen.
1940-luvulla Yhdysvaltojen ja Puerto Ricon hallitukset aloittivat työpaikkojen luomiseen tähdänneen ohjelman Puerto Ricossa. Tähän kuului Yhdysvaltojen alueella tuotetun rommin verotuksen keventäminen, minkä myötä sekä Seagram että Bacardi perustivat suuret tehtaat San Juaniin. Vuonna 1985 Seagrams myi tislaamonsa ja käsittelylaitoksensa Camuyssa ja Arecibossa paikalliselle Destilería Serrallésille, joka tuotti Don Q -rommia. Sopimuksen yhteydessä Seagrams myös myönsi Serralesille oikeudet tuottaa ja levittää Captain Morgania Puerto Ricossa ja muualla Karibialla vuoteen 2012 asti.
Vuonna 2001 Seagrams myi Captain Morganin Diageolle. Diageo ilmoitti 24. kesäkuuta 2008, että se aikoi rakentaa uuden tislaamon ja siirtää toimintaansa verohelpotusten perässä Saint Croixille, Neitsytsaarille. Tämä on aiheuttanut kiistoja Neitsytsaarten ja Puerto Ricon välille. Asiaa käsiteltiin myös Yhdysvaltain kongressissa, jossa syntyi väittelyä Neitsytsaarten oikeudesta käyttää verohelpotuksia yritysten houkuttelemiseksi.
Running Scared (Eldarin &amp; Nigarin kappale)
"Running Scared" on kappale, jonka esittää azerbaidžanilainen duo Ell & Nikki. Kappale voitti Saksan Düsseldorfissa järjestetyn Eurovision laulukilpailun vuonna 2011. Voiton johdosta Eurovision laulukilpailu vuonna 2012 järjestettiin Azerbaidžanissa.
Laulun ovat säveltäneet ruotsalaiset Stefan Örn, Sandra Bjurman ja Iain Farquharson. He sävelsivät myös kappaleen "Drip Drop", joka edusti Azerbaidžania Eurovision laulukilpailussa vuonna 2010. Finaalissa "Drip Drop" sijoittui viidenneksi 145 pisteellä.
Eldar Qasımov
Eldar Qasımov (s. 4. kesäkuuta 1989 Baku, Azerbaidžanin SNT, Neuvostoliitto) on azerbaidžanilainen laulaja, joka voitti vuoden 2011 Eurovision laulukilpailun Nigar Camalin kanssa kappaleella "Running Scared".
Qasimov oli yksi vuoden 2012 Eurovision laulukilpailun kolmesta juontajasta.
Wynter Gordon
Diana "Wynter" Gordon (s. 25. elokuuta 1985, New York, New York) on afroamerikkalainen laulaja ja lauluntekijä. Hänen ensimmäinen singlensä on nimeltään "Dirty Talk", joka on myynyt Australiassa 3 × platinaa.
Vuonna 2009 Gordon vieraili Flo Ridan esittämällä "Sugar"-kappaleella, joka julkaistiin Flo Ridan "R.O.O.T.S."-albumilla. Vuonna 2010 hän julkaisi EP:n nimeltään "The First Dance EP".
Wynter Gordon julkaisi ensimmäisen studioalbuminsa 17. kesäkuuta 2011 Australiassa.
Talwildar
Talwildar tarkoittaa Afganistanin perinteessä avaimenhaltijaa, joka säilyttää arvoesineitä sinetöidyssä laatikossa. Laatikko sinetöidään paperilla, johon talwildar ja todistajat kirjoittavat nimensä. Ainoastaan esineistä vastuussa oleva avaimenhaltija saa murtaa sinetin.
Vanhaa talwildar-perinnettä sovellettiin, kun Afganistanin kansallismuseon työntekijät aavistelivat kovien aikojen olevan edessä ja piilottivat museon arvokkaimmat esineet. Talibanien kukistuttua presidentti Hamid Karzai avasi museon, mutta kaikki vitriinit olivat silloin tyhjinä. Tosiasiassa jo keväällä 2004 presidentin palatsista ja monista muista paikoista löytyneitä esineitä oli luetteloitu jonkin aikaa. Ne olivat säilyneet talibanien valtakauden talwildarien vastuulla. Vaikka osa heistä kuoli ja katosi, vastuu siirtyi sukulaisille.
Ruotsin Länsi-Intian kauppakomppania
Ruotsin Länsi-Intian kauppakomppania () oli ruotsalainen kauppakomppania Karibialla. Vuosien 1786 ja 1805 välillä kauppakomppania toimi silloin Ruotsille kuuluneelta Saint-Barthélemyn saarelta käsin.
Kauppakomppania oli yksityinen yritys ja sillä oli kuninkaallinen monopoli kaikkeen ruotsalaiseen kauppaan alueella. Se oli muun muassa Ruotsin orjakaupan keskeisin toimija.
Josif Likstanov
Josif Isaakovitš Likstanov (; 1. elokuuta 1900 Sumy – 11. syyskuuta 1955 Sverdlovsk) oli venäläinen neuvostokirjailija.
Josif Likstanov julkaisi ensimmäiset teoksensa vuonna 1927. Hän kuvaa tuotannossaan etupäässä lapsia ja nuoria. Pienoisromaani ”Laivapojan seikkailuja” ("Prikljutšenija jungi") ilmestyi vuonna 1943. Toiseen maailmansotaan sijoittuva pienoisromaani "Malyšok" (”Pikkupoika”, 1947) sai Stalin-palkinnon vuonna 1948. Kirjailijan muita teoksia ovat seikkailuromaani "Zelen kamen" (”Vihreä kivi”, 1949) ja lehtimiehien elämää Venäjän vallankumouksen jälkeen kuvaava romaani "Bezymjannaja slava" (”Nimetön maine”, 1957).
Kristofer Möller
Georg Kristofer Möller (s. 2. helmikuuta 1968) on suomalainen näyttelijä. Hänen tunnetuin roolinsa televisiossa lienee "Salatut elämät" -sarjan Juha Palin.
Mikko Leskelä
Mikko Ilmari Leskelä (s. 1. maaliskuuta 1968 Kuusamo) on suomalainen näyttelijä. Hän on esiintynyt muun muassa saippuasarjassa "Salatut elämät", roolinaan Hanna Salinin työkaveri Harri Järvi. Hän on myös ääninäytellyt piirroselokuvassa "Taikamiekka – Seikkailujen Camelot".
Vladimir Petrovski
Vladimir Aleksejevitš Petrovski (, kirjallinen salanimi Vladimir Kneht, Влади́мир Кнехт; 12. heinäkuuta 1900 Sillamäe – 30. lokakuuta 1950) oli neuvostoliittolainen kontra-amiraali ja kirjailija.
Vladimir Petrovski syntyi professoriperheeseen. Hän valmistui Vasilinsaaren lukiosta vuonna 1918, liittyi seuraavana vuonna puna-armeijaan ja osallistui Venäjän kansalaissotaan. Vuonna 1924 hän valmistui merisotakoulusta, jatkoi opintoja vuoteen 1927 saakka ja palveli sen jälkeen laivastossa sekä työskenteli sotakoulujen opettajana. Toisen maailmansodan aikana Petrovski toimi merisota-akatemian johtajana, Kronstadtin laivastotukikohdan varakomentajana ja Itämeren laivaston esikunnan varapäällikkönä. Vuonna 1944 hänet nimitettiin laivaston sääpalvelun päälliköksi. Vuosina 1945–1947 Petrovski oli laivastoesikunnan erikoistehtävissä Suomessa ja vuosina 1947–1950 hän työskenteli merikartaston varapäätoimittajana. Petrovski on palkittu Leninin, punaisen lipun ja isänmaallisen sodan ensimmäisen asteen kunniamerkeillä. Kuolemansa jälkeen vuonna 1951 hän sai karttatyöstään Stalin-palkinnon.
Petrovski alkoi kirjoittaa salanimellä "Vladimir Kneht (Knecht)" merisotakoulussa opiskellessaan. Vuonna 1932 hän julkaisi romaanin ”Suomi lukkoon” ("Strana na zamke"). Suomalaisen yhteiskunnan luokkaristiriitoja kuvaava teos sijoittuu 1920-luvun Kemiöön. Neuvostoliittolaisen arvostelijan mukaan se oli ”ensimmäinen neuvostolainen kaunokirjallinen kuvaus nykypäivien Suomesta, joka paljastaa Suomen porvariston ja fascismin tylsän eläimellisyyden sen taistelussa kasvavaa proletaarivallankumousta vastaan”. Kirjasta otettiin useita painoksia ja se käännettiin myös suomeksi.
Kirjailijan muita teoksia ovat romaani "Šturm" (”Rynnäkkö”, 1937), englantilaista laivastoa ensimmäisessä maailmansodassa kuvaava pienoisromaani "Dobraja nadežda" (”Hyvä toivo”) ja Viron kansalaissotaan sijoittuva pienoisromaani "Tovarištš Rene" (”Toveri Rene”).
Ranskan kulttuuriministeri
Ranskan kulttuuriministeri, virallisesti Ranskan kulttuuri- ja viestintäministeri () on yksi Ranskan hallituksen ministereistä. Vuonna 2009 kulttuuriministeriksi valittiin Frédéric Mitterrand. Kulttuuriministeri johtaa kulttuuriministeriötä.
Ivan Melež
Ivan Paulavitš Melež (, ; 8. helmikuuta 1921 nykyisen Homelin alueen H’oinikin piirin Gliništšan kylä – 9. elokuuta 1976 Minsk) oli valkovenäläinen neuvostokirjailija.
Ivan Melež syntyi talonpoikaisperheeseen. Hän liittyi NKP:hen vuonna 1940, osallistui toiseen maailmansotaan ja valmistui vuonna 1945 Valko-Venäjän yliopiston filologisesta tiedekunnasta.
Meležin ensimmäiset teokset ilmestyivät vuonna 1939. Kertomuskokoelmat "U zaviruh’u" (”Lumipyryssä”, 1946) ja "Garatšy žniven" (”Kuuma elokuu”, 1948) sekä romaani "Minski napramak" (”Minskin suunta”, 1949–1952) kertovat toisesta maailmansodasta Valko-Venäjän alueella. Kirjailijan tunnetuimpia teoksia ovat maaseudun kehitystä kuvaavat romaanit ”Kaikki ei vielä ole lopussa” (oikeammin ”Ihmiset suolla”, "Ljudzi na balotse", 1961) ja "Podyh’ navalnitsy" (”Ukkosen hengitys”, 1965). Nimellä "Paleskaja h’ronika" (”Polesjen kronikkaa”) ne saivat Lenin-palkinnon vuonna 1972.
Melež sai Valko-Venäjän SNT:n kansankirjailijan arvonimen vuonna 1972. Hän toimi tasavallan korkeimman neuvoston edustajana, Maailman rauhanneuvoston jäsenenä ja Valko-Venäjän kirjailijaliiton varapuheenjohtajana.
Jedward
Jedward on identtisten kaksosten, John Paul Henry Daniel Richard Grimesin ja Edward Peter Anthony Kevin Patrick Grimesin (s. 16. lokakuuta 1991, Dublin, Irlanti) perustama irlantilainen pop-rap-duo. Heidät tunnetaan vaaleista "spikyhaireistaan" eli pystyyn nostetuista hiuksistaan. Kaksoset esiintyivät ensimmäisen kerran Ison-Britannian "The X Factor" -kykyjenetsintäohjelmassa vuonna 2009. Ilmiötä kutsutaan "Jedward-paradoksiksi". Kilpailussa heitä ohjasi Louis Walsh ja he sijoittuivat kuudenneksi.
Jedward edusti Irlantia Eurovision laulukilpailussa vuonna 2011 kappaleellaan "Lipstick". Kaksoset sijoittuivat kilpailussa kahdeksanneksi. Duo edusti maata myös vuoden 2012 kilpailussa kappaleella "Waterline". Finaalissa heidän sijoituksensa oli 19.
Jedwardin ensimmäiseltä levyltä "Planet Jedward" julkaistiin vuonna 2010 singlet "All the small things" ja "Under pressure", joista on julkaistu myös musiikkivideot. Itse levy julkaistiin vuonna 2010. Vuonna 2011 julkaistiin singlet "Lipstick", "Bad behaviour" ja "WoW oh WoW" 5. elokuuta 2011 ilmestyneeltä "Victory"-albumilta. Vuonna 2012 Jedwardilta ilmestyi Albumi "Young Love".
Jedward on tällä hetkellä tekemässä uutta albumia, jolta on ilmestynyt singlet "Free Spirit, Ferocious, Make Your Own Luck, Oh Hell No ja Leave A Mark". Duolta tiedetään jo ainakin kaksi tulevaa biisi: "Silent Raindrops ja Perfect Wonderland."
John ja Edward kävivät Lapissa vuoden 2011 marraskuun lopulla kuvaamassa TV-ohjelmaansa ja esiintyivät Helsingin Nosturissa 28.1.2012. Kaksoset kävivät myös 25.6.2015 Helsinki-Vantaan lentokentällä tapaamassa faneja. Suomen lentokenttä kuului poikien ns. 'Lentokenttäkiertueeseen' jossa he kävivät 17 Euroopan maan lentokentällä 10 päivässä. He myös olivat Suomessa lauantaina 9.1.2016 ja sunnuntaina 10.1.2016 tapaamassa fanejaan.
Raphael Gualazzi
Raffaele Gualazzi (s. 11. marraskuuta 1981 Urbino, Italia), paremmin tunnettu nimellä Raphael Gualazzi, on italialainen laulaja ja pianisti.
Gualazzi julkaisi ensimmäisen studioalbuminsa vuonna 2005. Hän voitti San Remon musiikkifestivaalien nuorten sarjan vuonna 2011 jazzahtavalla kappaleella "Follia d'amore". Hän osallistui kappaleella vuoden 2011 Eurovision laulukilpailuun jossa sijoittui toiseksi. Kyseinen kappale löytyy myös Robert de Niron tähdittämän vuonna 2011 ensi-iltansa saaneen italialaiselokuvan "Manuale d'amore 3" soundtrackilta.
Sami Salmi
Sami Salmi (s. 8. kesäkuuta 1988 Nurmijärvi) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan oikea laitapuolustaja, mutta kykenee pelaamaan myös vasemmalla laidalla.
Salmi on Nurmijärven Natevan kasvatti. Hän pelasi juniorina myös Keravan Pallossa ja Helsingin Jalkapalloklubissa. Kaudeksi 2007 Salmi nousi HJK:n reservijoukkueen Klubi 04:n kokoonpanoon Ykkösessä. Vuosi päättyi Kakkoseen putoamiseen, mutta joukkue onnistui nousemaan heti yhden kauden jälkeen takaisin Ykköseen. Salmi pelasi kaudella 2009 oikean laitapuolustajan paikalla Klubi 04:n jokaisen sarjaottelun alusta loppuun ja hän sai myös kutsun alle 21-vuotiaiden maajoukkueen kokoonpanoon.
Onnistuneen kauden jälkeen Salmi solmi yksivuotisen sopimuksen Veikkausliiga-joukkue Vaasan Palloseuran kanssa. Hän teki pääsarjadebyyttinsä 3. toukokuuta 2010 ottelussa Helsingin Jalkapalloklubia vastaan ja esiintyi kauden aikana yhteensä 18 sarjaottelussa. VPS ei käyttänyt Salmen sopimuksessa ollutta jatko-optiota ja hän palasi pääkaupunkiseudulle Ykkösessä pelanneen PK-35 Vantaan riveihin. Kolmen vuoden jälkeen Salmi siirtyi sarjatasoa alemmaksi Grankulla IFK:n joukkueeseen. Kaudella 2015 hän oli mukana nostamassa GrIFK:ta takaisin Ykköseen kahdeksan vuoden jälkeen joukkueen sijoittuessa ensimmäiseksi länsilohkossa ja voittaessa nousukarsinnoissa Klubi 04:n.
Salmi pelasi yhden ottelun alle 21-vuotiaiden maajoukkueessa vuonna 2009. Hän tuli 81. minuutilla vaihdosta Jonas Emetin tilalle 1. huhtikuuta pelatussa ottelussa Latviaa vastaan.
Royal Rumble (2011)
Royal Rumble (2011) oli showpaini pay-per-view (PPV) tapahtuma jonka järjesti World Wrestling Entertainment (WWE) 30. tammikuuta 2011 TD Gardenissa Bostonissa, Massachusettsissa. Se oli 24. vuosittainen Royal Rumble -tapahtuma.
Tapahtuma sisälsi jokavuotisen Royal Rumble ottelun johon osallistui tavallisen kolmenkymmenen osanottajan sijaan neljäkymmentä painijaa, eli enemmän kuin missään aiemassa tapahtumassa. Ottelu käytiin normaalien Royal Rumble sääntöjen mukaan, eli voittaja on viimeinen kehässä olija kun kaikki 39 muuta osanottajaa on eliminoitu eli heitetty ylimmän kehäköyden kautta maahan, niin että molemmat jalat osuvat maahan. Ottelun voittaja ansaitsee maailman mestaruus ottelun valitsemastansa mestaruudesta WrestleMania XXVII tapahtumaan.
Royal Rumbleen johtanut Rawin pääfeudi käytiin WWE Championin The Mizin ja Randy Ortonin välillä. Päivä Survivor Series tapahtuman jälkeen The Miz käytti Money in the Bank sopimuksensa ja voitti WWE mestaruuden Ortonilta sekä puolusti sitä onnistuneesti kuukausi myöhemmin tapahtumassa. Kun Orton voitti Wade Barrettin ja Sheamusin steel cage matsissa eräässä Rawin jaksossa, hän ansaitsi mestaruusottelun The Miziä vastaan.
SmackDownin pääfeudi oli hallitsevan World Heavyweight Championin Edgen ja Dolph Zigglerin välillä. Kun Ziggler selätti Cody Rhodesin, Drew McIntyren ja Big Shown, hän sai mahdollisuuden Edgen Heavyweight mestaruuteen. Zigglerin saatua mestaruus mahdollisuuden, Edge aloitti kampanjan Ziggleriä sekä hänen tyttöystäväänsä, Edgen ex-vaimoa, Vickie Guerreroa vastaan. 28. tammikuuta SmackDownissa, Vickie Guerrero, joka oli sen hetkinen SmackDownin toimitusjohtaja loukkaantuneen Theodore Longin tilalla, kielsi Edgeä käyttämästä Spearia, ja että hän menettäisi mestaruutensa jos hän käyttäisi sitä matsissa Ziggleriä vastaan.
Punainen ██ ja "Raw" tarkoittaa "Rawin" painijaa, sininen ██ ja "SD" tarkoittaa "SmackDownin" painijaa ja kultainen ██ tarkoittaa erityis osanottajaa. Uusi painija tuli sisään 90 sekunnin välein.
!style="border-style:none none solid solid; background:#e3e3e3;"|Sisääntulojärjestys
!style="border-style:none none solid solid; background:#e3e3e3;"|Painija
!style="border-style:none none solid solid; background:#e3e3e3;"|Brändi
!style="border-style:none none solid solid; background:#e3e3e3;"|Putoamisjärjestys
!style="border-style:none none solid solid; background:#e3e3e3;"|Pudottaja
!style="border-style:none none solid solid; background:#e3e3e3;"|Aika
Jan Berg
Jan Mikael Berg (s. 22. toukokuuta 1985 Siilinjärvi) on suomalainen jalkapalloilija, joka edusti viimeksi Ykkösessä pelannutta JIPPO:a. Pelipaikaltaan Berg on vasen laitapuolustaja. Hän on aikaisemmin edustanut mm. Kuopion Palloseuraa, Vaasan Palloseuraa, PS Kemi Kingsiä sekä Kokkolan Pallo-Veikkoja.
Vyötärö–lantio-suhde
Vyötärö–lantio-suhde tarkoittaa vyötärön ja lantion ympärysmittojen suhdetta. Vyötärö–lantio-suhdetta käytetään mittarina, jonka avulla voidaan arvioida ihmisen sairastumisriskiä. Tutkimukset ovat osoittaneet, että omenan muotoisilla vartaloilla on suurempi riski sairastua kuin niillä joiden vartalo on päärynän muotoinen. Suhdetta käytetään myös ylipainon mittarina.
Tarkasti ottaen vyötärön ympärysmitta mitataan alimman kylkiluun ja lantion yläosan välisen alueen keskeltä. Lantion ympärysmitta mitataan reisiluun pallomaisen pään kohdalta silloin kun jalat ovat yhdessä.
Käytännössä helpompaa on mitata vyötärön ympärysmitta siitä kohtaa missä vyötärö on kapeimmillaan. Yleensä tämä on juuri navan yläpuolella. Lantio taas on helpointa mitata pakaroiden tai lantion leveimmästä kohdasta.
Tanna japonensis
Tanna japonensis, myös higurashi () on "Tanna"-sukuun kuuluva kaskaslaji. Lajia esiintyy Itä-Aasiassa ja se on yleisin Japanissa.
Aikuinen uros on pituudeltaan 28-38 mm. Naaras on hieman pienempi, 21-25 mm. Uroksen vartalo on pidempi ja paksumpi kuin naaraan, mikä tekee sukupuolten erottamisen helpoksi. Laji on väritykseltään punertavan ruskea ja silmien ympäriltä vihreä ja niskasta musta.
Laji on yleinen eteläisessä Hokkaidōlla useissa erilaisissa elinympäristöissä. Lajia esiintyy myös Kiinassa, mutta ei Korean niemimaalla.
Aleksi Paananen
Aleksi Paananen (s. 25. tammikuuta 1993 Siilinjärvi) on suomalainen jalkapalloilija, joka edustaa Veikkausliigassa pelaavaa FC Lahtea. Pelipaikaltaan hän on keskikenttäpelaaja.
Paananen aloitti jalkapallon Siilinjärven Palloseurassa, josta hän siirtyi 13-vuotiaana Kuopion Palloseuraan. Paananen pelasi ensimmäisen ottelunsa Veikkausliigassa 16. huhtikuuta 2010 ottelussa Helsingin Jalkapalloklubia vastaan. Kauden 2014 loppuun mennessä hän on pelannut 110 liigaottelua ja tehnyt niissä yhdeksän maalia. Paananen on pelannut kolmetoista nuorten ja 41 poikien maaottelua Suomen eri ikäkausimaajoukkueissa.
Kausi 2012 oli Paanasen läpimurtokausi. Paanasen Eurooppa-liigan ensimmäisen kierroksen toisen osaottelun maali Walesissa ratkaisi KuPSille jatkopaikan. Eurooppa-liigan toisella kierroksella Paananen teki KuPSin molemmat maalit vieraspelissä Israelissa. Samalla hänestä tuli jo 19-vuotiaana eniten KuPSille eurocupeissa maaleja tehnyt pelaaja.
Samu Nieminen
Samu Antero Nieminen (s. 14. tammikuuta 1992 Jyväskylä) on suomalainen jalkapalloilija, joka edustaa Veikkausliigassa pelaavaa Tampereen Ilvestä. Pelipaikaltaan hän on keskuspuolustaja.
Nieminen aloitti jalkapallon pelaamisen 7-vuotiaana Huhtasuon Kisassa. Hän siirtyi Jyväskylän Jalkapalloklubiin C-juniori-ikäisenä. Nieminen solmi ensimmäistä kertaa JJK:n edustusjoukkueen kanssa sopimuksen kaudeksi 2009, mutta debyyttinsä hän teki vasta seuraavalla kaudella 8. toukokuuta pelatussa vierasottelussa Myllykosken Pallo -47:ää vastaan. Kaudella 2011 Nieminen oli useasti mukana JJK:n kokoonpanossa vaihtopelaajana, mutta ei esiintynyt yhdessäkään Veikkausliiga-ottelussa.
Vuonna 2012 Nieminen murtautui lopullisesti JJK:n avauskokoonpanoon, esiintyen sarjapeleissä 20 kertaa aloituksessa. Hän jatkoi avauksen pelaajana seuraavalla kaudella, mutta vuosi päättyi pettymykseen joukkueen sijoittuessa viimeiseksi sarjataulukossa. Jyväskylästä Nieminen siirtyi Liettuan pääsarjassa pelaavaan FK Kruoja Pakruojisiin, jossa hän oli voittamassa hopeaa. Joulukuussa 2014 Nieminen siirtyi Tampereen Ilveksen riveihin.
Nieminen on edustanut Suomen alle 21-vuotiaiden jalkapallomaajoukkuetta neljästi ja poikamaajoukkueita yhteensä 42 kertaa. Hän on toiminut kapteenina poikamaaotteluissa.
Lasse Linjala
Lasse Linjala (s. 15. elokuuta 1987 Pieksämäki) on suomalainen jalkapalloilija. Hän on pelipaikaltaan hyökkääjä.
Ensimmäiset ottelunsa pääsarjatasolla Linjala pelasi siirryttyään JJK Jyväskylään 2010 ja ensimmäisella liigakaudella tilille kertyi kaikkiaan 19 ottelua, joissa kertyi 4 maalia. Seuroja, joissa Linjala on pelannut ennen Jyväskylään tuloaan ovat mm. Savon Pallo, Warkaus JK ja Kokkolan Pallo-Veikot. Elokuussa 2012 Linjala pelasi lainalla Ykkösen KooTeePeessä tehden kolme maalia viidessä ottelussa. Linjala allekirjoitti yksivuotisen pelaajasopimuksen Valkeakosken Hakan kanssa joulukuussa 2012.
Niko Markkula
Niko Markkula (s. 27. kesäkuuta 1990 Jyväskylä) on suomalainen jalkapalloilija, joka edustaa kaudella 2017 Veikkausliigassa pelaavaa FC Inter Turkua. Pelipaikaltaan hän on oikea laitapuolustaja tai laitalinkki.
Markkula pelasi JJK:n riveissä 2008–2012 Ykköstä ja Veikkausliigaa ja on myös seuran oma kasvatti. Ensimmäisiä kertoja Markkula pääsi JJK:n edustusjoukkueen mukaan vuonna 2008. Liigassa hän on pelannut yhteensä 84 ottelua, joissa on syntynyt neljä maalia. Vuoden 2012 joulukuussa Markkula allekirjoitti sopimuksen ruotsalaisen Eskilstuna Cityn kanssa. Heinäkuussa 2013 Eskilstuna City ja Markkula purkivat sopimuksen yhteisymmärryksessä.
Chelsean posliinitehdas
Chelsean posliinitehdas oli varhainen englantilainen posliinitehdas, joka toimi vuosina 1745–1770.
Sen perusti hopeaseppä Nicholas Sprimont, joka jatkoi hopeaesineiden valmistamista posliinin rinnalla. Tehdas sijoittui lähelle Ranelaghin puistoa, missä liikkui kuninkaallisia ja ylhäisöä. Yksi Sprimontin suojelijoista oli Cumberlandin herttuan sihteeri. Tämän avulla Sprimont onnistui hankkimaan Meissenin posliinia, ja monet Chelsean varhaisista esineistä olivatkin kopioita Meissenin posliinista.
Chelsea tähtäsi selvästi ylellisyystuotteiden markkinoille. Tehdas keskittyi lähinnä posliinisiin koriste-esineisiin, ja 1760-luvulla se teki myös astioita rokokootyyliin. Tähän saatiin vaikutteita ranskalaisesta Sèvresin posliinista. Tehtaan leimana oli aluksi kolmio, vuodesta 1752 ankkuri. Ensimmäisten vuosien eli "kolmio-kauden" tuotteet ovat läpikuultavia ja erittäin kiiltäviä. Astioissa ei ole juuri koristelua, ja niiden muoto muistuttaa klassisten hopeaesineiden muotoa. Kun ankkuri tuli käyttöön leimassa, posliinimassan koostumusta muutettiin eikä se ole enää yhtä läpikuultavaa. Koristeluissa näkyy vaikutteita Japanista ja Meissenistä. Ankkurikaudella alettiin tuottaa myös luonnollisen näköisiä pienoispatsaita eläimistä ja hedelmäasetelmista. Kun Ranskan Sèvres syrjäytti Meissenin esikuvana, myös tehtaanmerkki vaihdettiin punaisesta ankkurista kultaiseen ankkuriin.
Vuonna 1770 tehdas siirtyi derbyläisen William Duesburyn omistukseen, ja senjälkeinen tuotanto tunnetaan "Chelsea-Derbyn" posliinina. Tehdas toimi samalla paikalla vuoteen 1784, jolloin sen koneet ja muotit siirrettiin Derbyyn. Vuonna 2010 Derbyn kaupunginmuseo sai kokoelmiinsa yli seitsemäntuhatta muottia ja esinettä Chelsean ja Derbyn tehtailta.
Birgitta Trotzig
Astri Birgitta Trotzig (o.s. Kjellén; 11. syyskuuta 1929 Göteborg – 14. toukokuuta 2011 Lund) oli ruotsalainen kirjailija, Ruotsin akatemian jäsen (tuoli nro 6) vuodesta 1993. Hän syntyi Göteborgissa ja vietti nuoruutensa Kristianstadissa.
Birgitta Trotzigin vanhemmat olivat opettajia. Perhe muutti Göteborgista Kristianstadiin vuonna 1937, ja vanhemmat työskentelivät siellä ranskan- ja englanninopettajina. Trotzig opiskeli Göteborgin yliopistossa kirjallisuus- ja taidehistoriaa. Hän avioitui vuonna 1949 taiteilija Ulf Trotzigin kanssa. Birgitta Trotzig työskenteli myös taide- ja kirjallisuusarvostelijana.
Trotzigin esikoisteos oli "Ur de älskandes liv" vuonna 1951. Hän kääntyi roomalaiskatoliseksi vuonna 1955 ja asui Ranskassa vuosina 1955–1972. Hänet valittiin Ruotsin akatemiaan vuonna 1993. Viimeisinä elinvuosinaan Trotzig sairasti Parkinsonin tautia eikä voinut osallistua akatemian työskentelyyn.
Trotzigin tuotanto käsittää muun muassa parikymmentä romaania. Hänen tyylinsä on intensiivinen ja voimakkaasti eettinen. Keskeisiä teemoja ovat syyllisyys ja vapaus, kärsimys ja armo. Toisinaan hän käy vuoropuhelua muiden kirjailijoiden (esimerkiksi Paul Celanin ja Fjodor Dostojevskin) kanssa. Hänen merkittävimpiin teoksiinsa kuuluu romaani "Liejukuninkaan tytär" (1985), jonka aihe perustuu H. C. Andersenin satuun.
Trotzigilta on suomennettu romaanit "Liejukuninkaan tytär" ja "Tarina rannikolta" sekä proosarunoteos "Anima".
Joe Johnson
Joe Johnson (s. 29. kesäkuuta 1981 Little Rock) on yhdysvaltalainen koripalloilija, joka on helmikuusta 2018 alkaen edustanut NBA-seura Houston Rocketsia.
Johnson pelasi yliopistokoripalloa vain kaksi kautta Arkansasin yliopistossa vuosina 1999–2001. Hän osallistui NBA:n varaustilaisuuteen, jossa Boston Celtics varasi hänet kymmenentenä pelaajana. Johnson pelasi lähes koko ensimmäisen NBA-kautensa seurassa, sillä helmikuussa 2002 hänet kaupattiin Phoenix Sunsille. Hän edusti seuraa vuoteen 2005 asti, jolloin hän siirtyi Atlanta Hawksiin. Atlantassa Johnsonin tilastollisesti paras kausi oli kausi 2006–2007, jolloin hän teki 25,0 pistettä ottelua kohden. Kaudella 2009–2010 hänet valittiin NBA:n .
Johnson edusti Atlantaa seitsemän kautta. Heinäkuussa 2012 hän siirtyi Brooklyn Netsiin osana pelaajakauppaa, jossa Hawks sai vaihdossa Jordan Farmarin, Anthony Morrow’n, Johan Petron, DeShawn Stevensonin ja Jordan Williamsin sekä kaksi varausvuoroa. Helmikuussa 2016 Johnson siirtyi Miami Heatiin ja saman vuoden heinäkuussa Utah Jazziin. Helmikuussa 2018 hän siirtyi Houston Rocketsiin.
Live Today, Gone Tomorrow
Live Today, Gone Tomorrow on suomalaisen hard rock -yhtye Peer Güntin toinen live-albumi. Se julkaistiin 15. kesäkuuta 2011.
Albumi nousi Suomen virallisen listan sijalle 49.
Royal Crown Derby
Royal Crown Derby on englantilainen posliinitehdas, joka on toiminut nykymuodossaan vuodesta 1878, mutta jonka edeltäjät ulottuvat vuoteen 1750. Se on eirkoistunut hienoon luuposliiniin. Yritys toimii Derbyssä Englannin keskiosassa.
Vuoden 1750 paikkeilla hugenotti André Planché perusti ensimmäiset posliinitehtaan Derbyyn. Hänen yhtiökumppanikseen tuli William Duesbury, joka vuonna 1770 hankki Chelsean posliinitehtaan muotit ja koneet, ja Bow’n tehtaan muotit. Niiden perässä Derbyyn muutti maan parhaita ammattilaisia. Vuonna 1775 tehdas sai kuninkaalta luva käyttää kruunua takaleimassaan, ja vuonna 1890 kuningatar Viktoria antoi sille luvan kutsua itseään nimellä "The Royal Crown Derby Porcelain Company".
Varsinaisen Derby Crown Porcelain Companyn perusti vuonna 1876 Edward Phillips, joka oli irtisanottu Royal Worcester Companysta edellisvuonna. Uuden yhtiön ensimmäisinä vuosina tehtaan johto pyrki palkkaamaan Euroopan parhaita posliinitaiteilijoita ja kultaajia. Tehdas tuotti kuuluisia astiastoja esimerkiksi pääministerille. Alkuvuosina liikevoiton saaminen oli vaikeaa, ja uniikkitöiden rinnalla tehtiin käyttöastioita kuten sinipunaisia imari-tyylin astioita. Toisen maailmansodan aikana tehtiin käytännöllisiä, valkoisia astioita ja 1950-luvulta alkaen jälleen suuria astiastoja.
Yhtiön tehtaat ovat edelleen Derbyssä, ja sillä on oma museonsa. Lisäksi Derbyn kaupunginmuseon kokoelmissa on tehtaan varhaisia esineitä.
Huaishengin moskeija
Huaishengin moskeija on moskeija Kantonin kaupungissa Kiinassa. Moskeijaa on kutsuttu monilla nimillä, kuten Kantonin suuri moskeija, Guangta Sin moskeija, Hwai Sun Sun moskeija, Huai-Shengin moskeija, Ying Tongin moskeija, Huai-Shangin moskeija ja Huai-Shang Sin moskeija. Moskeija rakennettiin alun perin vuonna 1300, mutta se on tuhottu monta kertaa ja rakennettu aina uudelleen. Moskeijan rakennutti alun perin Sa`d ibn Abi Waqqas.
Michael-James Olsen
Michael-James Olsen on yhdysvaltalainen näyttelijä. Hänen ensimmäinen roolinsa valkokankaalla oli nuori Victor Creed "" -elokuvassa vuonna 2009. Näyttelemisen lisäksi Olsen on kokenut surffaaja ja on opiskellut miekan sekä bōn käyttöä.
Oschatz
Oschatz on kaupunki ("Große Kreisstadt") Nordsachsenin piirikunnassa Saksin osavaltiossa, Saksassa. Se sijaitsee 60 km itään Leipzigistä ja 60 km länteen Dresdenistä. Kaupungin asukasluku oli 14 609 vuoden 2016 lopussa.
Oschatz on jaettu keskustan lisäksi 14 kaupunginosaan:
Oschatzin sisarkaupunkeja ovat:
Late fragments
Late fragments on Aku Louhimiehen ohjaama lyhytelokuva vuodelta 2009. Elokuvassa nainen haluaa vielä kerran tavata entisen rakastettunsa. Tapahtumaympäristönä on Rooma, jossa se on kuvattu. Henkilöinä ovat lisäksi miehen italialainen vaimo ja lapset.
Elokuva on saaneet aiheensa Raymond Carverin runosta, ja dialogiltaan ja tapahtumiltaan niukka elokuva on kriitikon mukaan itsekin kuin runo tai minimalistinen novelli.
Elokuvaa ei ole juuri esitetty, mutta Yle TV1 esitti sen 16. toukokuuta 2011 Uusi kino -sarjassa.
Möller
Möller on muun muassa seuraavien henkilöiden sukunimi:
Liuskapyrstö
Liuskapyrstö ("Radiicephalus elongatus") on kiiltolahnakaloihin kuuluva syvänmeren kalalaji. Se on ainoa laji liuskapyrstöjen heimossa ("Radiicephalidae").
Liuskapyrstö voi kasvaa noin 76 cm pitkäksi. Ruumiinmuodoltaan kala on pitkulainen ja litteä ja suippenee pyrstöä kohti niin että pyrstö on hyvin ohut. Punertava selkäevä on hyvin pitkä ja ulottuu päästä pyrstöön. Vatsa- ja peräevät ovat aikuisilla liuskapyrstöillä hyvin lyhyet. Väriltään laji on hopeanharmaa ja suomuja on ainoastaan kylkiviivalla. Uimarakko on liuskapyrstöllä hyvin kehittynyt ja lisäksi sillä on ruskeaa mustetta sisältävä säiliö, joka tyhjenee peräaukon kautta. Sitä se käyttää petojen sokaisemiseen. Muiden kiiltolahnakalojen tavoin liuskapyrstö pystyy työntämän yläleukansa eteenpäin.
Liuskapyrstöä tavataan Atlantin keski- ja itäosista Marokosta ja Azoreilta etelään Etelä-Afrikkaan sekä Tyynestämerestä Kalifornianvirran alueella sekä UUden-Guinean lähistöllä. Laji elää yli 570 metrin syvyydessä. Liuskapyrstön ravintoa ovat valokalat sekä äyriäiset.
Nabil Elaraby
Nabil Elaraby (15. maaliskuuta 1935) on egyptiläinen poliitikko ja diplomaatti, joka toimi Arabiliiton pääsihteerinä 15. toukokuuta 2011 alkaen heinäkuuhun 2016 asti. Tätä ennen hän toimi muutaman kuukauden ajan Egyptin ulkoministerinä Essam Sharafin hallituksessa.
Elaraby on opiskellut lakia New Yorkin ja Kairon yliopistoissa. Hän oli jäseneenä YK:n kansainvälisen oikeuden toimikunnassa ("International Law Commission") vuosina 1994–2004 ja YK:n korvaustoimikunnassa ("Compensation Commission") Genevessä vuosina 1999-2001. Vuosina 2001-2006 Elaraby oli Kansainvälisen tuomioistuimen tuomari. Hän toimi Tukholman kansainvälisen rauhantutkimusinstituutin (SIPRI) hallituksessa vuosina 2000–2010.
Baseballin SM-sarja 2011
Baseballin SM-sarja 2011 käynnistyi 4.5. ottelulla Expos - Puumat, tulos 3-5. Runkosarja päättyi 1.8. SM-sarjassa on mukana myös yksi joukkue Virosta, Kiilin Pantterit.
Pantterit ja Puumat semifinaaliin. Espoo Expos suoraan loppuotteluun.
Gnaeus Domitius Ahenobarbus (vuoden 32 konsuli)
Gnaeus Domitius Ahenobarbus (17 eaa. – 40 jaa.) oli roomalainen poliitikko, joka oli keisari Neron isä. Hän oli naimisissa Germanicuksen tyttären Agrippina nuoremman kanssa. Ahenobarbus oli konsuli vuonna 32. Suetonius kuvaa Ahenobarbusta "täysin inhottavaksi".
Naamat
Naamat on Muuramessa vuodesta 1999 järjestetty rockfestivaali. Festivaalipaikkana toimii Tuomiston maatila. Festivaalilla ovat vuosien varella esiintyneet muun muassa Eläkeläiset, Tuomari Nurmio, Asa, Paleface, M. A. Numminen, Kauko Röyhkä, Pertti Kurikan Nimipäivät, The Valkyrians, Olavi Uusivirta, Lapko ja Pelle Miljoona. Liput on myyty useina vuosina loppuun hetkessä, vaikka tapahtuman esiintyjiä ei ole julkistettu. Vuonna 2015 lippujen määrä nostettiin suosion vuoksi 800:sta tuhanteen, mutta tästä huolimatta seuraavina vuosina liput myytiin loppuun alle minuutissa.
Naamat on saanut alkunsa kolmen lukiolaisen järjestämistä yksityisjuhlista. Festivaalin perustajat kuvailevat Naamoja ”ylikasvaneiksi kotibileiksi, joihin ei ole tarvinnut soittaa poliisia”.
Yeasayer
Yeasayer on vuonna 2006 perustettu kokeellinen rockyhtye Brooklynistä New Yorkista. Yhtye on julkaissut kaksi albumia, "All Hour Cymbals" (2007) ja "Odd Blood" (2010). Ensimmäinen levy julkaistiin We Are Free -levy-yhtiöllä ja toinen Secretly Canadian ja Mute Records -yhtiöiden avustuksella.
Yhtyeen perustajajäseniä ovat Chris Keating, Ira Wolf Tuton ja Anand Wilder.
Yeasayer oli osittain tuottamassa Bat for Lashesin albumia "Two Suns" (2009).
Bat for Lashes
Natasha Khan (25. lokakuuta 1979 Lontoo), taiteilijanimeltään Bat for Lashes, on englantilainen muusikko. Hän laulaa ja soittaa pianoa, bassokitaraa, kitaraa ja cembaloa.
Debyyttialbumi "Fur and Gold" ilmestyi 11. syyskuuta 2006. Khanista tuli tunnetumpi Mercury Prize (2007) ja BRIT Awards (2008) -ehdokkuuksien myötä. Toinen albumi "Two Suns" julkaistiin 6. huhtikuuta 2009. Myös toinen albumi oli ehdolla Mercury Prizen saajaksi ja Khan oli jälleen BRIT Awardsien paras naisartisti -ehdokkaana. Vuonna 2010 Khan oli mukana Twilight – Epäilys -elokuvan soundtrackilla kappaleella "Let's Get Lost", jonka hän teki yhdessä "Beckin" kanssa. Kolmas albumi "The Haunted Man" julkaistiin 11. lokakuuta 2012. Tämänkin albumin myötä Khan oli ehdokkaana parhaaksi naisartistiksi BRIT Awardseissa.
Bat for Lashes on esiintynyt Suomessa kahdesti, vuoden 2012 Provinssirockissa ja 2013 Flow-festivaalilla.
Oberon (täsmennyssivu)
Oberon tarkoittaa ainakin seuraavia:
Heikki Törmä (1918)
Heikki Törmä (24. lokakuuta 1918 Ruovesi – 18. lokakuuta 1993 Luopioinen) oli sosiaalipäällikkö ja kansanedustaja 1958–1962 ensin SDP:stä, josta siirtyi TPSL:ään.
Törmä kävi kansakoulun, ja aloitti työelämän maalarina E. Törmän maalausliikkeessä 1934. Sotien jälkeen hän perusti oman maalausliikkeen. Vuodesta 1964 hän toimi sosiaalipäällikkönä Outokumpu Oy:n kaivoksilla. Vuonna 1958 hänet valittiin eduskuntaan Hämeen läänin eteläisestä vaalipiiristä, jossa hän oli SDP:n ehdokkaana. Syyskuussa 1959 hän siirtyi Työväen ja pienviljelijäin sosialidemokraattisen liiton eduskuntaryhmään. Hän toimi myös kunnallispolitiikassa Valkeakoskella.
Lipstick (Jedwardin kappale)
Lipstick on irlantilaisen duon Jedwardin esittämä kappale, joka edusti Irlantia Eurovision laulukilpailussa vuonna 2011.
Kappale sijoittui toisessa semifinaalissa kahdeksanneksi 68 pisteellä ja pääsi finaaliin. Se sijoittui myös finaalissa 8. sijalle saaden 119 pistettä.
Tristane Banon
Tristane Banon (s. 13. kesäkuuta 1979 Neuilly-sur-Seine, Ranska) on ranskalainen kirjailija ja toimittaja. Hän on noussut julkisuuteen Dominique Strauss-Kahniin liittyvän seksuaalirikosväitteen takia.
Banonin äiti Anne Mansouret on Euren departementin yleisneuvoston ("conseil général") sosialistinen varapresidentti ja edustaa d'Evreux-Estia, ja hän on Ylä-Normandian alueneuvoston jäsen..
Banon teki vuonna 2011 IMF:n pääjohtajasta Dominique Strauss-Kahnista rikosilmoituksen, joka koski seksuaalista väkivaltaa. Hänen mukaansa tapaus sattui, kun hän vuonna 2002 haastatteli silloista finanssiministeri Strauss-Kahnia yksityisasunnossa. Strauss-Kahnin puoluetoveri, Banonin äiti pyysi tytärtään luopumaan ilmoituksen teosta.
Heinolan kesäteatteri
Heinolan kesäteatteri on rakennettu vuonna 2000 ja sijaitsee Rantapuistossa Kymijoen rannalla, jossa se muodostaa yhdessä Heinolan taidemuseon ja WPK-talon kanssa oman kokonaisuuden pihapiireineen. Kokonaan katettu teatterialue on tullut tunnetuksi musikaaleista ja komedioista, joissa ovat näytelleet monet kotimaiset näyttelijät. Teatterin omistaa Heinolan kaupunki. Kesäteatterin näytöksissä katettuja, selkänojallisia paikkoja on yli 700 katsojalle. Alueelle mahtuu yli 4 000 henkilöä.
Ensimmäinen Heinolan kesäteatterissa esitetty musikaali oli "Piukat paikat" vuonna 2001. Kesäteatterilla järjestetään näytöskauden ulkopuolella myös monia muita tapahtumia, esimerkiksi konsertteja.
Sorongin lentoasema
Sorongin lentoasema (tunnetaan myös nimellä Domine Edward Osokin lentoasema) on paikallinen lentoasema Sorongin kaupungin tuntumassa Länsi-Papuan saarella, Indonesiassa.
Proffice
Proffice-konserni on monikansallinen henkilöstöpalveluyritys, joka vuokraa työvoimaa ja avustaa rekrytoinnissa. Profficen historia ulottuu vuoteen 1960, jolloin Proffice perustettiin Ruotsissa. Nykyisin Profficen kautta päivittäin asiakasyrityksissä työskentelee yli 10 000 henkilöä. Profficen liikevaihto vuonna 2010 oli yli 450 miljoonaa. Yrityksellä on toimipaikkoja kaikissa Pohjoismaissa pois lukien Islannissa.
Suomessa Proffice on toiminut vuodesta 1999. Pääkaupunkiseudun (Helsinki, Espoo, Vantaa) lisäksi Profficella on toimipiste Tampereella. Proffice Finland Oy on Henkilöstöpalveluyritysten Liiton (HPL) jäsen.
Tuottava Idea -kilpailu
Tuottava Idea -kilpailu on Suomen Nuorkauppakamarit ry:n järjestämä kilpailu, jonka tavoitteena on edistää innovointia sekä nostaa esiin uusia liikeideoita ja korostaa niiden merkitystä yhteiskunnallisen kehityksen avaintekijöinä. Kilpailulla halutaan lisätä yrittämisen yleistä arvostusta korostamalla omiin ideoihin perustuvien ja riskejä ottavien päätöksentekijöiden merkitystä kansantaloudelle sekä hyvinvoinnin lisäämiselle.
Tuottava Idea -kilpailu järjestetään valtakunnallisena kilpailuna, ja siinä palkitaan ideat yrityssarjasta sekä yhteiskuntasarjasta. Lisäksi palkitaan alueelliset voittajat.
Tuottava Idea -kilpailuun voi osallistua mikä tahansa tuotteeseen, palveluun, tuotantomenetelmään, liikeideaan tai muuhun yritystoimintaa edistävään toimenpiteeseen liittyvä idea. Idea saa olla enintään kolme vuotta vanha, ja sen tulee olla jo tuottavassa käytössä. Palkittavaksi voidaan ehdottaa myös henkilöitä, tiimejä tai organisaatioita, jotka ovat idean kehittäneet. Palkittava hanke voi olla kehitetty julkisella tai yksityisellä sektorilla. Arviointikriteereinä käytetään hankkeen uutuutta, hankkeen innovatiivisuutta, idean toteuttamista tuottavaan käyttöön, hankkeen tulevaisuuden kilpailukykyä ja menestysmahdollisuuksia. Erityisesti pk-yrityksiä halutaan kannustaa osallistumaan kilpailuun.
Tuottava Idea -kilpailu lähti liikkeelle Turun Nuorkauppakamari ry:stä vuonna 1977, jolloin se järjestettiin paikallisena kilpailuna. Seuraavana vuonna 1978 kilpailu järjestettiin valtakunnallisena pääyhteistyökumppaninaan Kauppalehti. Kilpailu on Suomen Nuorkauppakamarit ry:n merkittävimpiä yhteiskunnallisia hankkeita, jonka avulla halutaan osoittaa, että nuorkauppakamarit ympäri maan ovat mukana kantamassa vastuuta yhteiskunnasta edistämällä yritystoimintaa, jonka tarkoituksena on parantaa paikallista, alueellista ja kansallista kilpailukykyä.
Tuottava Idea -kilpailun käynnistyksessä oli mukana muun muassa turkulaisvaikuttaja Keijo Ketonen. Kilpailun historian ensimmäisen palkinnon sai turkulainen Arisuo Oy (nykyisin Turvanasta Oy) Aris-holkkinasta vuonna 1977. Kun Kauppalehti tuli mukaan, kilpailu laajeni valtakunnalliseksi vuonna 1978.
http://tuottavaidea.fi/etusivu/
Turun Nuorkauppakamarin 40-vuotishistoriikki
7th Symphony
7th Symphony on Apocalyptican seitsemäs studioalbumi. Se on julkaistu vuonna 2010. Albumilta paljon radiosoittoaikaa ovat saaneet mm. singlejulkaisu "End Of Me" ja "Not Strong Enough".